wickkiey/tamil-wikipedia-chunked huggingface dataset:
# தினகரன் (இந்தியா)

**தினகரன்** ஒரு தமிழ் நாளிதழ் ஆகும். இது சென்னை, கோவை, மதுரை உள்ளிட்ட பல இடங்களில் இருந்து பதிப்பிக்கப்படுகிறது. பல தென்னிந்திய மொழிகளில் ஒளிபரப்புச் சேவையை நடத்திவரும் சன் குழுமத்தினால் வெளியிடப்படும் இந்த நாளிதழ், ஏ.பி.சி என்னும் சுருக்கப் பெயரால் அழைக்கப்படும் *ஆடிட் பீரோ ஆஃப் சர்க்குலேஷன்* என்னும் நிறுவனத்தின் ஆய்வுகளின்படி, 2006 ஆம் ஆண்டின் முதல் ஆறு மாதங்கள் முதல் தினகரன், 9 இலட்சம் பிரதிகளுக்கும் மேல் நாள்தோறும் விற்பனையாவதாகத் தெரிகிறது.  
தினகரன் திராவிட முன்னேற்றக் கழகத்தின் (திமுக) முன்னாள் தலைவர்களில் ஒருவரும், தினத்தந்தியின் நிறுவனர் சி. பா. ஆதித்தனார் மருமகனுமான கே. பி. கந்தசாமியால் தொடங்கப்பட்டது. பின்னர் 2005 ஆம் ஆண்டிலிருந்து திமுக வின் மறைந்த மத்திய அமைச்சர் முரசொலி மாறனின் மகனான கலாநிதி மாறன் நடத்தும் சன் குழுமம் இதனை விலைக்கு வாங்கி, நடத்தத் தொடங்கியது.
# வார்ப்புரு:Infobox Magazine

| image2 = }
| caption2 = }}  
| caption = }  
| label1 = }
| data1 = }
| label2 = முன்னாள் இதழாசிரியர்கள்
| data2 = }
| label3 = முக்கிய எழுத்தாளர்கள்
| data3 = }
| label4 = வகை
| data4 = }
| label5 = இடைவெளி
| data5 = }
| label6 = நுகர்வளவு
| data6 = }
| label7 = வெளியீட்டாளர்
| data7 = }
| class7 = brand
| label8 = விற்பனை
| data8 = }
| label9 = இலவச வெளியீடு
| data9 = }
| label10 = Total circulation
| data10 = }
| label11 = தொடங்கப்பட்ட ஆண்டு
| data11 = }
| label11a = நிறுவனர்
| data11a = }
| label12 = முதல் வெளியீடு
| data12 = }
| label13 = கடைசி வெளியீடு
| data13 = }}}
| label14 = நிறுவனம்
| data14 = }
| label15 = நாடு
| data15 = }
| label16 = அமைவிடம்
| data16 = }
| label17 = மொழி
| data17 = }
| label18 = வலைத்தளம்
| data18 = }
| label19 = ISSN
| data19 = }
}}<noinclude>  
</noinclude>
# அராலி முத்துமாரியம்மன் கோயில்

**அராலி முத்துமாரியம்மன் கோயில்** என அழைக்கப்படும் **அராலி ஆவரம்பிட்டி முத்துமாரி அம்மன் கோவில்** யாழ்ப்பாண மாவட்டத்திலே அராலிப் பாலத்திலிருந்து தெற்கு நோக்கிக் கால் மைல் தூரத்தில், மேற்கு நோக்கிய வீதியில் ஆவரம்பிட்டியில் அமைந்துள்ளது. இவ்வம்மன் மலையாள தேசத்திலிருந்து வந்ததாக ஐதீகம். இக்கோயிலின் வடக்கு வீதியில் அமைந்துள்ள நாவல் மரம் மிகப் பழமை வாய்ந்தது. அடுத்த வெள்ளி, சனிக்கிழமைகளில் முடிவடையுமாறு உற்சவம் நடைபெறும். 9வது நாள் ஆடு கோழிகளைப் பலியிடும் வேள்வி ஆரம்பத்தில் நடைமுறையில் இருந்தது. பின் நிறுத்தப்பட்டுவிட்டது. ஒவ்வொரு வருடமும் புதிய கமுகு மரத்தின் உச்சியில் நடுவே சிங்கம் வரையப்பட்ட வெள்ளைச்சீலையும், நான்கு நிறச்சேலைகளும் கட்டப்பட்டுத் திறந்த வெளி அரங்கில் கொடிமரம் ஏற்றப்படும். 8ம் நாள் சுவாமி வேட்டைக்குச் சென்று திரும்ப வைகறையாகிவிடும். அடுத்த நாள் பொங்கல் பூசைகள் நடைபெறும். இதற்குப் பின் சங்காபிஷேகமும் நடந்தேறும். அன்று பகல் அன்னதானம் வழங்கப்பட்டு மாலை பூந்தண்டிகையில் அம்பாள் வலம்வரும் காட்சி கண்கொள்ளாக் காட்சியாகும்.
# தனுஷ்

**தனுஷ்** (*Dhanush*, பிறப்பு: 28 சூலை 1983) என்பவர் தமிழ்நாட்டுத் திரைப்பட நடிகர், திரைப்படத் தயாரிப்பாளர், பின்னணிப் பாடகர், திரைப்படப் பாடலாசிரியர், திரைக்கதை ஆசிரியர் மற்றும் திரைப்பட இயக்குநர் ஆவார். இவர் 2002 ஆம் ஆண்டு முதல் திருடா திருடி (2003), சுள்ளான் (2004), புதுப்பேட்டை (2006), பொல்லாதவன் (2007), ஆடுகளம் (2011), 3 (2012), வேலையில்லா பட்டதாரி (2014), மாரி (2015), அசுரன் (2019) போன்ற பல தமிழ் திரைப்படங்களில் நடித்துள்ள, தமிழ்த் திரையுலகின் முன்னணி நடிகர்களில் ஒருவராவார். ராஞ்சனா (2013) போன்ற இந்தித் திரைப்படங்களிலும் இவர் நடித்துள்ளார்.  
இவர் 40க்கும் மேலான திரைப்படங்களில் நடித்ததன் மூலம் 14 தென்னிந்திய சர்வதேசத் திரைப்பட விருதுகள், 9 விஜய் விருதுகள், 7 தென்னிந்திய பிலிம்பேர் விருதுகள், 5 விகடன் விருதுகள், 5 எடிசன் விருதுகள், 4 தேசிய திரைப்பட விருதுகள் மற்றும் பிலிம்பேர் விருதுகள் போன்ற விருதுகளை வென்றுள்ளார். இந்திய பிரபலங்களின் வருவாயை அடிப்படையாகக் கொண்ட ஃபோர்ப்ஸ் இந்தியா பிரபலங்கள் 100 பட்டியலில் தனுஷ் ஆறு முறை சேர்க்கப்பட்டுள்ளார் என்பது குறிப்பிடத்தக்கது.  
தனுஷ் தனது வுண்டர்பார் பிலிம்ஸ் மூலமாக படங்களைத் தயாரிக்கிறார். இவருக்கு சிறந்த நடிகர் விருது மட்டுமல்லாமல் இவருடைய தயாரிப்பில் வெளிவந்த விசாரனை படத்திற்கு தேசிய விருதும் வழங்கப்பட்டது.
# தனுஷ்

## ஆரம்பகால வாழ்க்கை

தனுஷ், தமிழ்த் திரைப்பட இயக்குநர் கஸ்தூரி ராஜாவின் இரண்டாவது மகனும், இயக்குநர் செல்வராகவனின் இளைய சகோதரரும் ஆவார். இவர் 2004ஆம் ஆண்டில், நடிகர் ரஜினிகாந்தின் மகள் ஐஸ்வர்யாவைத் திருமணம் செய்துகொண்டார். இந்தத் தம்பதியினருக்கு யாத்ரா மற்றும் லிங்கம் என்ற இரு மகன்கள் இருக்கிறார்கள்.
# தனுஷ்

## திரைப்பட வாழ்க்கை

2002 ஆம் ஆண்டு செல்வராகவனின் இயக்கத்தில் வெளியான துள்ளுவதோ இளமை என்ற திரைப்படத்தின் மூலம் நடிப்புத் துறைக்கு அறிமுகமானார். வணிக ரீதியில் வெற்றி பெற்ற இத்திரைப்படத்தைத் தொடர்ந்து தனுஷ் செல்வராகவனின் இயக்கத்தில் நடித்த காதல் கொண்டேன் திரைப்படமும் ஒரு வெற்றிப்படமாக அமைந்தது. இத்திரைப்படத்தின் மூலமாக, தனுஷ் ஒரு சிறந்த நடிகர் என்ற பாராட்டையும் பெற்றுக் கொண்டார். இதன் பிறகு வெளியான திருடா திருடி (2003) மற்றும் தேவதையைக் கண்டேன் (2005) போன்ற திரைப்படங்களின் மூலமாக தனது திரையுலக செல்வாக்கை நிலைநிறுத்திக் கொண்டார். அதைத் தொடர்ந்து சுள்ளான் (2004), புதுப்பேட்டை (2006), திருவிளையாடல் ஆரம்பம் (2006), பொல்லாதவன் (2007) போன்ற பல திரைப்படங்களில் நடித்தார்.  
2011 ஆம் ஆண்டு இயக்குநர் வெற்றிமாறன் இயக்கிய ஆடுகளம் என்ற திரைப்படத்தில் சிறப்பாக நடித்ததற்காக 2011ல் சிறந்த நடிகருக்கான இந்திய தேசிய திரைப்பட விருது பெற்றார். அதைத் தொடர்ந்து அதே ஆண்டில் மயக்கம் என்ன என்ற திரைப்படமும் 2012 ஆம் ஆண்டு 3 என்ற திரைப்படத்திலும் நடித்துள்ளார். 3 என்ற திரைப்படத்தில் இவருடன் நடிகை சுருதி ஹாசன் என்பவர் நடித்துள்ளார். இந்த திரைப்படத்திற்காக 2011 ஆம் ஆண்டு இறுதியில் இவர் பாடிய வொய் திஸ் கொலவெறி டி என்ற பாடல் யூடியூப் இணையதளத்தில் வெளியாகி சில மணி நேரங்களிலேயே அதிகம் பேரால் பார்வையிடப்பட்டதால் ஓரிரு நாட்களில் தேசிய அளவில் பரவலான கவனம் பெற்றார்.  
2013 ஆம் ஆண்டு ராஞ்சனா என்ற இந்தி மொழி திரைப்படம் மூலம் பாலிவுட் திரைப்படத்துறையில் அறிமுகமானார். இந்த திரைப்படத்தை ஆனந்த் எல். ராய் என்பவர் இயக்க ஏ. ஆர். ரகுமான் இசை அமைத்துள்ளார். இவருடன் சோனம் கபூர் நடித்துள்ளார். அம்பிகாபதி என்ற பெயரில் தமிழில் வெளியானது. இவரது 25 வது திரைப்படமாக வேலையில்லா பட்டதாரி என்ற திரைப்படம் 2014 ஆம் ஆண்டு வெளியாகி வணிக ரீதியில் வெற்றி பெற்றது. இந்தத் திரைப்படத்தை வேல்ராஜ் என்பவர் இயக்கியுள்ளார். அதைத் தொடர்ந்து ஷமிதாப் என்ற இந்தி திரைப்படத்திலும் கே. வி. ஆனந்த் இயக்கிய அனேகன் என்ற திரைப்படத்திலும் நடித்துள்ளார்.  
2015 ஆம் ஆண்டு இவர் நடித்த மாரி, தங்க மகன் போன்ற திரைப்படங்கள் வணிக ரீதியாக வெற்றியைக் கொடுத்தது. 2016 ஆம் ஆண்டு கொடி என்ற பரபரப்பூட்டும் அரசியல் திரைப்படத்தில் நடித்தார். அதைத் தொடர்ந்து வேலையில்லா பட்டதாரி 2 (2017), வட சென்னை (2018), மாரி 2 (2018) போன்ற திரைப்படங்களில் நடித்தார். 2019 ஆம் ஆண்டு வெளியான அசுரன் என்ற திரைப்படம் வெளியான ஒரு மாதத்திற்குள் 100 கோடி ரூபாய் வசூலித்ததன் மூலம் 100 கோடி வசூலித்த திரைப்படப் பட்டியலில் இடம்பெற்றது.
# தனுஷ்

## இசை

இவர் முதல் முதலில் புதுக்கோட்டையிலிருந்து சரவணன் என்ற திரைப்படத்தில் பின்னணிப் பாடகராக அறிமுகமானார். இந்த திரைப்படத்திற்கு
யுவன் சங்கர் ராஜா இசையமைத்துள்ளார். அதை தொடர்ந்து புதுப்பேட்டை என்ற திரைப்படத்திலும் பாடல் பாடியுள்ளார். இவர் பாடிய வொய் திஸ் கொலவெறி டி என்ற பாடல் யூடியூப் இணையதளத்தில் வெளியாகி சில மணி நேரங்களிலேயே அதிகம் பேரால் பார்வையிடப்பட்டது.
# தனுஷ்

## இசை

### பாடல்கள்

**பிற கலைஞர் (கள்)**  
| 2004 | "நாட்டு சரக்கு" | *புதுக்கோட்டையிலிருந்து சரவணன்* | யுவன் சங்கர் ராஜா | தமிழ் |  |
| --- | --- | --- | --- | --- | --- |
| 2005 | "துண்டை காணோம் " | *தேவதையைக் கண்டேன்* | தேவா | அனுராதா ஸ்ரீராம் |  |
| 2006 | "எங்க ஏரியா" | *புதுப்பேட்டை * | யுவன் சங்கர் ராஜா |  |  |
| 2010 | "உன் மேல" | *ஆயிரத்தில் ஒருவன்* | ஜி. வி. பிரகாஷ் குமார் | ஆண்ட்ரியா ஜெரமையா |  |
| 2011 | "ஓட ஓட"
"காதல் என் காதல்" | *மயக்கம் என்ன* | செல்வராகவன் |  |  |
| 2011 | "வொய் திஸ் கொலவெறி டி"
"கண்ணழகா" | *3 * | அனிருத் ரவிச்சந்திரன் | தமிழ், தெலுங்கு, இந்தி | சுருதி ஹாசன் |
| 2013 | "டெட்டி பீர் " | *நய்யாண்டி* | தமிழ் |  |  |
| 2014 | "அம்மா அம்மா"
"போ இன்று நீயாக"
"வார்ட் எ கறவாட்" | *வேலையில்லா பட்டதாரி* | அனிருத் ரவிச்சந்திரன் |  |  |
| 2015 | "டங்காமாரி " | *அனேகன்* | ஹாரிஸ் ஜயராஜ் |  |  |
| 2015 | "நோ ப்ரோப்ளம்" | *வஜ்ரகாய* | அர்ஜுன் | கன்னடம் |  |
| 2015 | "நெஞ்சமெல்லாம் " | *எதிர்நீச்சல்* | அனிருத் ரவிச்சந்திரன் | தமிழ் | அனிருத் ரவிச்சந்திரன் |
| 2015 | "பழங்கால" | *இரண்டாம் உலகம்* | ஹாரிஷ் ஜயராஜ் | மேகா |  |
| 2015 | "ஓ ஓ"
"ஜோடி நிலவு" | *தங்க மகன்* | அனிருத் ரவிச்சந்திரன் | தமிழ், தெலுங்கு | நிகிதா, சுவேதா மோகன் |
| 2015 | "மாரி தாரா லோக்கல்"
"டோனு டோனு டோனு"
"பகுலு ஒடயும் டகுலு மாரி" | *மாரி* | அனிருத் ரவிச்சந்திரன் | தமிழ் |  |
| 2016 | "மாலை வரும் வண்ணில்லா" | *நெஞ்சம் மறப்பதில்லை* | யுவன் சங்கர் ராஜா |  |  |
| 2016 | "கொடி" | *கொடி* | சந்தோஷ் நாராயணன் |  |  |
| 2016 | "திக்கா" | *திக்கா* | தமன் | தெலுங்கு |  |
| 2017 | "சொல்லி தொலையேன் மா" | *யாக்கை* | யுவன் சங்கர் ராஜா | தமிழ் |  |
| 2017 | "சூரகத்து"
"வென்பனிமலரே" | *ப. பாண்டி* | ஷான் ரோல்டன் | ஸ்வேதா மோகன், ஷான் ரோல்டன் |  |
| 2017 | "புதுவாய்" | *யாதுமாகி நின்றன்*
(இசை காணொளி) | அஸ்வின் விநாயகமூர்த்தி |  |  |
| 2017 | "ரகுவரனின் வாழ்க்கை"
"ரகுவரனின் சித்திரவதை" | *வேலையில்லா பட்டதாரி 2* | சீன் ரோல்டன் |  |  |
| 2018 | "கோயிந்தம்மாவல" | *வட சென்னை* | சந்தோஷ் நாராயணன் |  |  |
| 2018 | "இங்கிலீஷ் லவ்ஸ்" | *பக்கரி* | அமித் திரிவேதி |  |  |
| 2018 | "லோக்கல் சரக்கா" | *படை வீரன்* | கார்த்திக் ராஜா |  |  |
| 2018 | "ஏழவா" | *எழுமின்* | கணேஷ் |  |  |
| 2018 | "மாரி கெத்து"
"ரவுடி பேபி" | *மாரி 2* | யுவன் சங்கர் ராஜா | தமிழ், தெலுங்கு | தீ, எம்.எம். மானசி |
| 2019 | "நெஞ்சோடு விநாய" | *பிரதர்'ஸ் டே* | 4 மியூசிக்ஸ் | தமிழ் |  |
| 2019 | *பொல்லாத பூமி*
"கண்ணழகு ரத்தினமே" | *அசுரன்* | ஜி. வி. பிரகாஷ் குமார் |  |  |
| 2020 | "சில் ப்ரோ" | *பட்டாஸ்* | விவேக்-மெர்வின் |  |  |
| 2020 | "காத்தோடு காத்தானேன்" | *ஜெயில்* | ஜி. வி. பிரகாஷ் குமார் | அதிதி ராவ் ஹைதாரி |  |
| 2021 | "தட்டான் தட்டான்" | கர்ணன் |  |  |  |
| 2021 | டாட்டா பாய் | வணக்கம்டா மாப்ள |  |  |  |
| 2021 | நேத்து | ஜகமே தந்திரம் |  |  |  |
| 2021 | ரகிட ரகிட | ஜகமே தந்திரம் |  |  |  |
| 2021 | லிட்டில் லிட்டில் | கலாட்டா கல்யாணம் |  |  |  |
| 2022 | பொல்லாத உலகம் | மாறன் |  |  |  |
| 2022 | சிட்டுக் குருவி | மாறன் |  |  |  |
| 2022 | தாய் கிளவி | திருச்சிற்றம்பலம் |  |  |  |
| 2022 | மேகம் கருக்காதா | திருச்சிற்றம்பலம் |  |  |  |
| 2022 | மயக்கமா கலக்கமா | திருச்சிற்றம்பலம் |  |  |  |
| 2022 | ரெண்டு ராஜா | நானே வருவேன் | } |  |  |
# தனுஷ்

## திரைப்படங்கள்

| ஆண்டு | திரைப்படம் | பாத்திரம் | குறிப்பு |
| --- | --- | --- | --- |
| 2002 | *துள்ளுவதோ இளமை* | மகேஷ் |  |
| 2003 | *காதல் கொண்டேன்* | வினோத் |  |
| *திருடா திருடி* | வாசு |  |  |
| 2004 | *புதுக்கோட்டையிலிருந்து சரவணன்* | சரவணன் |  |
| *சுள்ளான்* | சுப்பிரமணி (சுள்ளான்) |  |  |
| *ட்ரீம்ஸ்* | சக்தி |  |  |
| 2005 | *தேவதையைக் கண்டேன்* | பாபு |  |
| *அது ஒரு கனாக்காலம்* | சீனு |  |  |
| 2006 | *புதுப்பேட்டை* | கொக்கி குமார் |  |
| *திருவிளையாடல் ஆரம்பம்* | திருக்குமரன் |  |  |
| 2007 | *பரட்டை என்கிற அழகுசுந்தரம்* | அழகுசுந்தரம் |  |
| *பொல்லாதவன்* | பிரபு |  |  |
| 2008 | *யாரடி நீ மோகினி* | வாசு |  |
| *குசேலன்* | அவராகவே | சிறப்புத் தோற்றம் |  |
| 2009 | *படிக்காதவன்* | ராதாகிருஷ்ணன்(ராக்கி) |  |
| 2010 | *குட்டி* | குட்டி |  |
| *உத்தம புத்திரன்* | சிவா |  |  |
| 2011 | *ஆடுகளம்* | கருப்பு |  |
| *சீடன்* | சரவணன் |  |  |
| *மாப்பிள்ளை* | சரவணன் |  |  |
| *வேங்கை* | செல்வம் |  |  |
| *மயக்கம் என்ன* | கார்த்திக் சுவாமிநாதன் |  |  |
| 2012 | *3* | ராம் |  |
| 2013 | *ப்ரோபிரியேட்டர்ஸ்: கம்மத் & கம்மத்* | அவராகவே | மலையாளத் திரைப்படம்
சிறப்புத் தோற்றம் |
| *எதிர்நீச்சல்* | அவராகவே | சிறப்புத் தோற்றம் |  |
| *ராஞ்சனா* | குண்டன் ஷங்கர் | இந்தித் திரைப்படம்; தமிழில் *அம்பிகாபதி* |  |
| *மரியான்* | மரியான் |  |  |
| *நய்யாண்டி* | சின்னா வண்டு |  |  |
| 2014 | *வேலையில்லா பட்டதாரி* | ரகுவரன் |  |
| 2015 | *ஷமிதாப்* | டேனிஷ் | இந்தித் திரைப்படம் |
| *அனேகன்* | அஸ்வின், முருகப்பா, காளி |  |  |
| *வை ராஜா வை* | அவராகவே | சிறப்புத் தோற்றம் |  |
| *மாரி* | மாரி |  |  |
| *தங்க மகன்* | தமிழ் |  |  |
| 2016 | *தொடரி* | பூச்சியப்பன் |  |
| *கொடி* | கோடி, அன்பு |  |  |
| 2017 | *ப. பாண்டி* | பாண்டியன் பழனிசாமி |  |
| *வேலையில்லா பட்டதாரி 2* | ரகுவரன் | ஒரே நேரத்தில் தெலுங்கில் விஐபி 2 ஆக படமாக்கப்பட்டது |  |
| 2018 | *பக்கிரி* | அஜதாஷத்ரு லாவாஷ் படேல் | ஆங்கிலத் திரைப்படம் |
| *வட சென்னை* | அன்பு |  |  |
| *மாரி 2* | மாரி |  |  |
| 2019 | *அசுரன்* | சிவசாமி |  |
| *எனை நோக்கி பாயும் தோட்டா* | ரகு |  |  |
| 2020 | *பட்டாஸ்* | சக்தி, திரவியம் பெருமாள் |  |
| 2021 | *கர்ணன்* | கர்ணன் |  |
| *ஜகமே தந்திரம்* | சுருளி |  |  |
| *அட்ரங்கி ரீ* | இந்தித் திரைப்படம்; தமிழில் *கலாட்டா கல்யாணம்* |  |  |
| 2022 | *மாறன்* | மதிமாறன் |  |
| *தி க்ரே மேன் * | அவிக் சான் "லூன் வூல்ஃப்" | ஆங்கிலத் திரைப்படம் |  |
| *திருச்சிற்றம்பலம்* |  |  |  |
| *நானே வருவேன்* |  |  |  |
| 2023 | *வாத்தி* |  |  |
| 2024 | *கேப்டன் மில்லர்* | அனலீசன் "ஈசா" / கேப்டன் மில்லர் |  |
| *ராயன்* | காத்தவராயன் "ராயன்" | 50வது திரைப்படம் எழுத்தாளர் மற்றும் இயக்குநர் |  |
| - | 2025 | *குபேரா* தேவா | 2025
"" இட்லி கடை. முருகன் |
# தனுஷ்

## தயாரிப்பாளராக

| 2012 | 3 |  |
| --- | --- | --- |
| 2013 | எதிர்நீச்சல் |  |
| 2014 | வேலையில்லா பட்டதாரி |  |
| 2015 | ஷமிதாப் | இந்தித் திரைப்படம் |
| காக்கி சட்டை |  |  |
| காக்கா முட்டை |  |  |
| மாரி |  |  |
| நானும் ரவுடி தான் |  |  |
| தங்க மகன் |  |  |
| 2016 | ஷமிதாப் | இந்தித் திரைப்படம் |
| காக்கி சட்டை |  |  |
| 2014 | வேலையில்லா பட்டதாரி |  |
| 2016 | விசாரனை |  |
| அம்மா கணக்கு |  |  |
| 2017 | சினிமா வீரன் |  |
| ப. பாண்டி |  |  |
| வேலையில்லா பட்டதாரி 2 |  |  |
| விஐபி 2 | தெலுங்கு திரைப்படம் |  |
| தரங்கம் | மலையாளத் திரைப்படம் |  |
| காலா |  |  |
| 2018 | வட சென்னை |  |
| மாரி 2 |  |  |
# மின்டோ சிவன் கோயில்

**மின்டோ சிவன் கோயில்** (*Minto Shiva temple*) அவுஸ்திரேலியாவின் சிட்னி மாநகரத்திலிருந்து சுமார் 55 கி.மீ. தென்மேற்காக அமைந்துள்ள மின்டோ என்னும் புறநகரில் அமைந்துள்ள ஒரு சிவன் கோயில் ஆகும். இது 1991 ஆம் ஆண்டு கட்டப்பட்டது. இவ்வாலயத்தில் தினமும் காலை, மாலை இரு வேளையும் முறைப்படி பூசைகள் நடைபெற்று வருகின்றது. சிவனுக்கு என்று தனிச் சிறப்புப்பெற்ற சிவராத்திரி நாள் இஙகு ஆண்டுதோறும் நான்கு சாமம் கொண்டாடப்பட்டு வருகின்றது.  
இக்கோயிலில் பிள்ளைகள் மூன்று வயது முதல் கேள்வி ஞானத்தில் கூட்டு வழிபாடு செய்வது சிறப்பம்சம். மேலும் சமய விரிவுரைகள், பரதநாட்டிய வகுப்பு, தமிழ், இந்தி, ஆங்கில வகுப்புகள் நடத்தப்பட்டு வருகின்றன.
# வ. ஐ. ச. ஜெயபாலன்

**வ. ஐ. ச. ஜெயபாலன்** (பிறப்பு: 13 திசம்பர் 1944) ஈழத்தின் குறிப்பிடத்தக்க எழுத்தாளர்களுள் ஒருவர். பெருமளவு கவிதைகளையும் சில சிறுகதைகளையும் எழுதியுள்ளார். இவர் சமூகவியல் ஆய்வுகளிலும் ஈடுபட்டுள்ளார். இவர் வெற்றிமாறன் இயக்கத்தில் *ஆடுகளம்* (2011) திரைப்படத்தில் முதன் முதலில் நடித்தார். அதில் நடித்தமைக்காக தேசிய விருது பெற்றார்.  
ஜெயபாலன் இலங்கையில் யாழ்ப்பாணம் மாகாணம் உடுவில் கிராமத்தில் பிறந்தார். 1970களில் யாழ்ப்பாணப் பல்கலைக்கழகத்தில் படித்தார். படிக்கும் காலத்தில் மாணவர்கள் இயக்கத்தில் முன்னணி பொறுப்பு வகித்தார். தற்பொழுது நார்வே நாட்டின் தலைநகரான ஆசுலோவில் வசிக்கிறார்.  
12 கவிதை தொகுப்புகள் சிறுகதைகள் எழுதியுள்ளார்.  
பாலு மகேந்திராவின் நட்பின் காரணமாக இயக்குநர் வெற்றிமாறன் இயக்கத்தில் *ஆடுகளம்* (2011) திரைப்படத்தில் நடித்தார்.
# வ. ஐ. ச. ஜெயபாலன்

## கைது

கவிஞர் செயபாலன் 2013 நவம்பர் 22 ஆம் நாள் வெள்ளிக்கிழாமை இலங்கை மாங்குளத்தில் கைதுசெய்யப்பட்டார். சுற்றுலா விசா பெற்று இலங்கைக்கு வந்த அவர், யாழ்பாணத்தில் நடைபெற்ற கருத்தரங்கு ஒன்றில் கலந்துகொண்டதற்காகக் கைது செய்யப்பட்டார். இனமோதலை உருவாக்கும் நோக்கில் நடத்தப்பட்ட அக்கருத்தரங்கில் அவர் கூறினார்கலந்துகொண்டதே கைதுக்குக் காரணம் என்று இலங்கை காவல்துறையின் செய்தித்தொடர்பாளர் அசித்ரோகனா தெரிவித்தார்.
# வ. ஐ. ச. ஜெயபாலன்

## இவரது சில கவிதை நூல்கள்

- *சூரியனோடு பேசுதல்* (1986)
- *நமக்கென்றொரு புல்வெளி* (1987)
- *ஈழத்து மண்ணும் எங்கள் முகங்களும்* (1987)
- *ஒரு அகதியின் பாடல்* (1991)
- *வ. ஐ. ச. ஜெயபாலன் கவிதைகள்* (2002)
# வ. ஐ. ச. ஜெயபாலன்

## திரைப்படம்

| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2011 | *ஆடுகளம் (திரைப்படம்)* | பேட்டைக்காரன் | தமிழ் | தேசிய விருது
பரிந்துரை, பிலிம் பேர் விருது – தமிழ்
பரிந்துரை, விஜய் விருதுகள் (சிறந்த எதிர்நாயகன்) |
| 2011 | *வேலூர் மாவட்டம்* | தமிழ் |  |  |
| 2013 | *பாண்டியநாடு* | தமிழ் |  |  |
| 2013 | *வன யுத்தம்* | தமிழ் |  |  |
| 2013 | *வன யுத்தம்* | கன்னடம் |  |  |
| 2014 | *ஜில்லா* | பெரியவர் | தமிழ் |  |
| 2014 | *நான் சிகப்பு மனிதன்* | தமிழ் |  |  |
| 2014 | *மெட்ராஸ்* | தமிழ் |  |  |
| 2015 | *டூரிங் டாக்கீஸ்* | தமிழ் |  |  |
| 2015 | *இன்று நேற்று நாளை* | Marthandam | தமிழ் |  |
| 2015 | *49-O* | தமிழ் |  |  |
| 2016 | *பேய்கள் ஜாக்கிரதை* | தமிழ் |  |  |
| 2016 | *அரண்மனை 2 (திரைப்படம்)* | நம்பூதிரி | தமிழ் |  |
| 2016 | *திருநாள் (திரைப்படம்)* | துரை | தமிழ் |  |
| 2017 | *நல்ல தேசம்* | தமிழ் | } |  |
# பன்முகம்

புதுப்புனலினால் வெளியிடப்படும் **பன்முகம்** ஒரு காலாண்டு இலக்கிய இதழ். இதன் ஆசிரியர் எம். ஜி. சுரேஷ். இதன் முதல் இதழ் 2003 ஜூலை - செப்டம்பர் காலப் பகுதிக்குரியதாக வெளிவந்தது. நவீன இலக்கியக் கோட்பாடுகள் தொடர்பான கட்டுரைகள், அறிமுகக் குறிப்புகள், கவிதைகள், சிறுகதைகள், மொழிபெயர்ப்புப் படைப்புக்கள் என்பனவற்றைத் தாங்கி பன்முகம் வெளிவருகிறது.
# இங்கிலாந்து துடுப்பாட்ட அணியின் ஆத்திரேலிய, நியூசிலாந்து சுற்றுப்பயணம் 1876–77

இங்கிலாந்து துடுப்பாட்ட அணி 1876-77 இல் ஆத்திரேலியாவிலும் நியூசிலாந்திலும் துடுப்பாட்டப் போட்டியில் கலந்துகொண்டது. இதன் போது வரலாற்றில் முதலாவது தேர்வுத் துடுப்பாட்டம் விளையாடப்பட்டது. ஆங்கிலேய அணி சில வேளைகளில் ஜேம்ஸ் லிலீவைட்டின் XI அணி என அழைக்கப்பட்டது. மொத்தமாக 23 ஆட்டங்கள் விளையாடிய போதும், இரண்டு தேர்வுத் துடுப்பாட்டப் போட்டிகள் உட்பட மூன்று போட்டிகளே முதல்-தர ஆட்டங்களாகக் கணிக்கப்பட்டன. முதலாவது போட்டி அடிலெய்டு நீள்வட்ட அரங்கில் 1876 நவம்பர் 16 இலும், கடைசிப் போட்டி அதே அரங்கில் 1877 ஏப்ரல் 14 இலும் நடைபெற்றன. 15 ஆட்டங்கள் ஆத்திரேலியாவிலும், எட்டு நியூசிலாந்திலும் விளையாடப்பட்டன.
பில்லி முர்டாக் குச்சக்காப்பாளராகத் தேர்ந்தெடுக்கப்பட்டமைக்கு எதிர்ப்புத் தெரிவிக்கும் முகமாக ஆத்திரேலியாவின் சிறந்த வேகப்பந்து வீச்சாளரான பிரெட் ஸ்பொட்ஃபோர்த் முதலாவது போட்டியில் சேர்க்கப்படவில்லை. 1877 மார்ச் 15 முதல் இரண்டு அணிகளும் இரண்டு ஆட்டங்களில் விளையாடின. இத்தொடர் 1-1 என்ற கணக்கில் சமனாக முடிந்தது.  
கிரிக்கெட் வரலாற்றில் முதல் டெஸ்ட் போட்டி 1877 மார்ச் 15 ஆம் திகதி தொடங்கியது. ஆஸ்திரேலிய இங்கிலாந்து அணிகளுக்கிடையில் மெல்பேண் நகரில் தொடங்கிய இப்போட்டியில் நாணயச் சுண்டில் வெற்றிபெற்ற ஆஸ்திரேலியா முதலில் துடுப்பெடுத்தாடியது. சார்லசு பான்னர்மன் ஆட்டமிழக்காமல் பெற்ற 165 ஓட்டங்களின் உதவியுடன் ஆஸ்திரேலியா 245 ஓட்டங்களைப் பெற்றது. பதிலளித்து ஆடிய இங்கிலாந்து அணி 196 ஆட்டங்களைப் பெற்றது. ஆஸ்திரேலியாவின் இரண்டாவது பகுதி ஆட்டத்தில் (இனிங்ஸில்) பான்னர்மன் நான்கு ஓட்டங்களுடன் ஆட்டமிழக்க அணி 104 ஓட்டங்களை மட்டுமே பெற்றது. 154 என்ற வெற்றி இலக்குடன் தமது இரண்டாவது பகுதி ஆட்டத்தில் ஆடிய இங்கிலாந்து அணி 108 ஓட்டங்களை மட்டுமே பெற்றது. உலகின் முதல் டெஸ்ட் போட்டியில் ஆஸ்திரேலியா 45 ஓட்டங்களால் வெற்றி பெற்றது.
# இங்கிலாந்து துடுப்பாட்ட அணியின் ஆத்திரேலிய, நியூசிலாந்து சுற்றுப்பயணம் 1876–77

## அணிகள்

| *டேவ் கிரெகரி (த)
*ஜாக் பிளாக்கம் (குகா)
*சார்லசு பானர்மான்
*பிரான்சுபி கூப்பர்
*டொம் கரெட்
*நெட் கிரெகரி
*யோன் ஒட்ஜெசு
*டொம் ஹோரன்
*டொம் கெண்டல்
*பில்லி மிட்வின்டர்
*நாட் தாம்சன்
*தோமசு கெலி
*பில்லி முர்டாக்
*பிரெட் ஸ்பொட்ஃபோர்த் | * ஜேம்ஸ் லிலீவைட் (த)
* ஜோன் செல்பீ (குகா)
* டாம் ஆர்மிடாஜ்
* ஹென்றி சாள்வூட்
* டாம் எம்மெட்
* அன்றூ கிரீன்வூட்
* அலன் ஹில்
* ஹாரி ஜுப்
* அல்பிரட் ஷா
* ஜேம்ஸ் சதர்ட்டன்
* ஜார்ஜ் உலைட் | } |
| --- | --- | --- |
# சி. வி. வேலுப்பிள்ளை

**சி. வி. வேலுப்பிள்ளை** (14 செப்டம்பர் 1914 - 19 நவம்பர் 1984) இலங்கை மலையகத்தின் முன்னோடி எழுத்தாளர்களுள் ஒருவர். ஆசிரியர், அரசியல்வாதி, தொழிற்சங்கவாதி, கவிஞர், பத்திரிகை ஆசிரியர் எனப் பன்முக ஆளுமையாளராகத் திகழ்ந்தவர். கவிதைகள், நாவல்களை ஆங்கிலத்திலும் தமிழிலும் எழுதியுள்ள இவர் இலங்கையின் நாடாளுமன்ற உறுப்பினராக 1947 ஆம் ஆண்டில் தெரிவு செய்யப்பட்டார்.
# சி. வி. வேலுப்பிள்ளை

## வாழ்க்கைக் குறிப்பு

வேலுப்பிள்ளை இலங்கையின் மலையகத்தில் மடக்கொம்பரையில் பெரிய கங்காணிக்கு மகனாகப் பிறந்தார். அவர் கொழும்பில் நாலந்தா கல்லூரியில் கல்வி கற்றார். சேக்ஸ்பியர் முதலியோரின் ஆக்கங்களை இவர் படித்துத் தேறினார். ஆசிரியராகப் பணியாற்றினார்.
# சி. வி. வேலுப்பிள்ளை

## எழுத்துலகில்

இலங்கை வானொலியான வொயிஸ் ஒஃப் லங்கா (*Voice of Lanka*) அவரது *Tea Pluckers* என்ற ஆங்கிலக் கவிதையை அறிமுகம் செய்தது. அவரது திறமையை வியந்த இலங்கைத் தொழிலாளர் காங்கிரஸ் தலைவர் எஸ். தொண்டமான் தனது "காங்கிரஸ் நியூஸ்" என்ற ஏட்டின் ஆசிரியராக அமர்த்திக் கொண்டார். அந்நாளில் தினகரன் ஆசிரியராக இருந்த பேராசிரியர் க. கைலாசபதி மலையகப் படைப்பாளிகளை ஊக்குவித்து மலையக இலக்கியங்களை வெளியிட்டு வந்தார். அவர் சி. வி. வேலுப்பிள்ளையின் நிறைய படைப்புகளை வெளிக்கொணர்ந்தார். பொன். கிருஷ்ணசாமி இவரது ஆங்கிலக் கவிதைகளை மொழிபெயர்த்து தினகரனில் வெளியிட்டார்.  
1961 இல் வீரகேசரியில் "காலம் பதில் சொல்லட்டும்*, *சாக்குக்காரன்'' என்ற இரு சிறுகதைகளை இவர் எழுதினார்.  
வேலுப்பிள்ளை சிங்களப் பெண் ஒருவரை விரும்பித் திருமணம் செய்து கொண்டார். அவரது மனைவியும் சில கவிதைகளை எழுதியுள்ளார்.
# சி. வி. வேலுப்பிள்ளை

## அரசியலில்

1947 இல் சோல்பரி அரசியல் சாசனப்படி இடம்பெற்ற முதலாவது நாடாளுமன்ற தேர்தலில் மலையகத்திலிருந்து சென்ற 7 பேரில் ஒருவராக தலவாக்கலை பிரதேசத்திற்கு தெரிவு செய்யப்பட்டார். ஆயினும் அன்றைய ஐக்கிய தேசியக் கட்சி அரசு நிறைவேற்றிய பிரசா உரிமைச் சட்டத்தால் அவர்கள் உறுப்புரிமை இழந்தனர். என்றாலும் மேற்படி சட்டத்திற்கு எதிர்ப்பு தெரிவித்து 7 பிரதிநிதிகளும் வெளிநடப்பு செய்தனர்.  
பின்னாளில் அவர் இலங்கைத் தொழிலாளர் காங்கிரசில் இருந்து விலகி வி. கே. வெள்ளையன் தலைமையில் 1965 இல் அமைந்த தொழிலாளர் தேசிய சங்கத்தில் இணைந்து கொண்டார். 1977 நாடாளுமன்றத் தேர்தலில் நுவரெலியா தொகுதியில் போட்டியிட்டு தோல்வியடைந்தார்.
# சி. வி. வேலுப்பிள்ளை

## இவரது நூல்கள்

- விஸ்மாஜினி (இசை நாடகம்)
- *Way Farer* (1949)
- *In Ceylon's Tea Garden* (1952)
- *இலங்கை தேயிலைத் தோட்டத்திலே* (தமிழாக்கம்: சக்தி பாலையா)
- *வீடற்றவன்*
- *இனிப்படமாட்டேன்*
- *வாழ்வற்ற வாழ்வு* (புதினம், தமிழாக்கம்: பொன். கிருஷ்ணசாமி)
- *எல்லைப்புறம்* (புதினம், தமிழாக்கம்: பொன். கிருஷ்ணசாமி)
- *காதல் சித்திரம்* (புதினம், தமிழாக்கம்: பொன். கிருஷ்ணசாமி)
- *நாடற்றவர் கதை* (கட்டுரைகள்)
- *மலைநாட்டு மக்கள் பாடல்கள்* (நாட்டார் பாடல்களின் தொகுப்பு)
# சி. வி. வேலுப்பிள்ளை

## நினைவுப் பதிவுகள்

- சி. வி. வேலுப்பிள்ளை நினைவில் அஞ்சல்தலை ஒன்று இலங்கை அஞ்சல் திணைக்களத்தால் 2014 செப்டம்பர் 21 இல் வெளியிடப்பட்டது.
# சுதந்திரன்

**சுதந்திரன்** ஈழத்திலிருந்து வெளியான ஒரு பத்திரிகை ஆகும். ஜூன் 1, 1947 அன்று சுதந்திரனின் முதல் இதழ் வெளியானது. ஆரம்பத்தில் நாளிதழாக வெளிவந்த சுதந்திரன் 1951 முதல் வார இதழாக வெளிவந்தது. சுதந்திரனின் முதல் ஆசிரியராக இருந்தவர் கோ. நடேசையர். 1952 - 1961 காலத்தில் எஸ். டி. சிவநாயகம் ஆசிரியராக இருந்தார். பின்னர் கோவை மகேசன் ஆசிரியரானார். 1977 வரை கொழும்பில் இருந்து வெளியான சுதந்திரன் பின்னர் யாழ்ப்பாணத்திலிருந்து வெளியானது. 1983 இறுதியில் இது நிறுத்தப்பட்டது.
# ச. பொன்னுத்துரை

**எஸ்பொ** என அறியப்படும் **ச. பொன்னுத்துரை** (24 மே 1932 - 26 நவம்பர் 2014) ஈழத்தின் மூத்த எழுத்தாளர்களில் ஒருவர். சிறுகதை, புதினம், நாடகம், கவிதை, விமர்சனம், மொழிபெயர்ப்பு, அரசியல் என பல பரிமாணங்களிலும் எழுதியவர். 40 இற்கும் மேற்பட்ட நூல்களை எழுதியுள்ளார். 1989 முதல் புலம் பெயர்ந்து ஆத்திரேலியாவின் சிட்னி நகரில் வாழ்ந்து வந்தார். சென்னையில் மித்ர என்ற பதிப்பகத்தை நிறுவி அதன் மூலம் நூல் வெளியீடுகளிலும் ஈடுபட்டிருந்தார்.
# ச. பொன்னுத்துரை

## வாழ்க்கைச் சுருக்கம்

யாழ்ப்பாணம், நல்லூரில் சண்முகம் என்பவருக்குப் பிறந்த இவர் சென்னை கிறித்துவக் கல்லூரியிலும் தமிழ்நாடு அண்ணாமலைப் பல்கலைக்கழகத்திலும் உயர்கல்வி பயின்றார். ஆசிரியராகப் பணியில் சேர்ந்து 1956 இல் மட்டக்களப்புக்கு இடம் பெயர்ந்தார். நைஜீரியாவிலும் ஆசிரியராகப் பணியாற்றினார்.
# ச. பொன்னுத்துரை

## எழுத்துலகில்

தனது 13வது அகவையில் எழுத ஆரம்பித்தார். 1940 இல் இவரது அண்ணன் தம்பையா ஞானோதயம் என்ற கையெழுத்து இதழை நடத்திய பொழுது அதில் எழுத ஆரம்பித்தார். பொன்னுத்துரை எழுதிய முதலாவது கவிதை வீரகேசரியில் வெளியானது. பொன்னுத்துரையின் முதலாவது சிறுகதை 1948 ஆம் ஆண்டில் சுதந்திரன் பத்திரிகையில் வெளியானது. தமிழக இதழ்களான காதல், பிரசண்ட விகடன், ஆனந்தபோதினி ஆகிய சஞ்சிகைகளிலும் எழுதினார்.  
இவர் எழுதிய முதலாவது புதினம் தீ ஈழத்து இலக்கியத்தில் ஒரு திருப்புமுனையை தோற்றுவித்ததுடன் பல சர்ச்சைகளையும் உருவாக்கியது. தமிழகத்தில் சரஸ்வதி என்ற இதழை நடத்திய வ. விஜயபாஸ்கரனின் முயற்சியால் இந்நூல் வெளியானது. இதனால், பொன்னுத்துரையும் தமிழ் இலக்கிய உலகில் ஒரு சர்ச்சைக்குரிய மனிதராக இருந்து வந்தார்.. இவரது ஒரு மகன் ஈழப்போரின் போது 1986 கடற்சமரில் இறந்த ஒரு மூத்த விடுதலைப் புலிப் போராளி ஆவார்.
# எஸ். டி. சிவநாயகம்

**எஸ். டி. சிவநாயகம்** (சூலை 2, 1921 – ஏப்ரல் 22, 2000) இலங்கையின் குறிப்பிடத்தக்க பத்திரிகையாளர்களுள் ஒருவர். இவர் கட்டுரைகள், சிறுகதைகள் பல எழுதியுள்ளார். மட்டக்களப்பில் பெரியாரின் சுயமரியாதை இயக்கக் கொள்கைகளைப் பரப்பியவர்களுள் இவரும் ஒருவர். 1948 ஆம் ஆண்டில் தினகரன் பத்திரிகை முலம், தனது பத்திரிகைப் பணியை ஆரம்பித்தார். பின்னர், சுதந்திரன் வார இதழிலும், வீரகேசரியிலும் ஆசிரியராகப் பணிபுரிந்தார். அதன் பிறகு தினபதி, சிந்தாமணி முதலான தேசிய தினசரி மற்றும் வார இதழை உருவாக்கி அவற்றின் பிரதம இதழாசியராகவும், பிற்காலத்தில் ஆசிரிய பீடத்தின் பணிப்பாளராகவும் (அந்த நிறுவனம் 1974 ஆம் ஆண்டில் மூடப்பட்ட காலம் வரை) பணியாற்றினார். அதன் பின்னர் மாணிக்கம் என்ற மாத இதழின் ஆசிரியராகவும் பணியாற்றினார்.
# எஸ். டி. சிவநாயகம்

## சமூகப் பணி

எஸ். டி. சிவநாயகம், சமய, சமூகப் பணிகளிலும் தன்னை முழுமையாக ஈடுபடுத்தி வந்தார். கொழும்பு சத்திய சாயி பாபா மத்திய நிலைத்தின் தலைவராக 25 ஆண்டுகள் தொடர்ந்து சேவையாற்றினார். 1975 ஆம் ஆண்டில் இந்தியாவில் புட்டபர்த்தி நகரில் நடைபெற்ற, உலக சாயி நிறுவனங்களின் இரண்டாவது மாநாட்டில் சிறப்புப் பிரதிநிதியாகப் பங்குபற்றினார். 1979 ஆம் ஆண்டில் அப்போதைய நீதி அமைச்சராகவும், மட்டக்களப்பு நாடாளுமன்ற உறுப்பினராகவும் விளங்கிய கே. டபிள்யூ. தேவநாயகத்தின் உதவியுடன் ‘சத்ய சாயிபாபா அறக்கட்டளையகம்’ எனும் சாயி அமைப்பையும் உருவாக்கினார்.
# சில்லையூர் செல்வராசன்

**சில்லையூர் செல்வராசன்** (25 சனவரி 1933 - 14 அக்டோபர் 1995) ஈழத்தின் குறிப்பிடத்தக்க எழுத்தாளர்களில் ஒருவர். கவிதை, சிறுகதை, புதினம், கட்டுரை, நாடகம், வானொலி நாடகம், மொழிபெயர்ப்பு, விளம்பரம் எனப் பரவலான பங்களிப்புச் செய்தவர். தான் பிறந்த சில்லாலை ஊரின் பெயரை முதல் நிலைப்படுத்தி தனது பெயரை *சில்லையூர் செல்வராசன்* எனச் சூட்டிக்கொண்டார்.
# சில்லையூர் செல்வராசன்

## கவிஞர்

*தான்தோன்றிக் கவிராயர்* என்ற புனைபெயரில் கவிதைகள் எழுதியுள்ளார். அங்கதப் பாணிக் கவிதைகள் எழுதிய இவரது கவிதைகள் கவியரங்குகளில் பெரு வரவேற்பு பெற்றன. விளம்பரத்தைக் கவிதை இலக்கியமாக ஆக்கிய பெருமையும் அவரைச் சாரும். 'உப்பு' என்ற கவிதை, பென்குவின் பதிப்பகம் வெளியிட்ட தொகுப்பில் இடம் பெற்றது. சில்லையூராரின் கவித்திறனுக்கு “ஞாயிறென வந்தாள்” என்ற பாடல் பெரும் புகழ் சேர்க்கிறது. கிழமைகளையும், மாதங்களையும் வைத்து அழகாக வடித்த பாடலாகும். அக்கவிதையின் உயிர்த்துடிப்பு சில்லையூரின் வாயால் வரும்போது இன்னும் மெருகு பெறுகிறது. (*சில்லையூரின் கவிதைச் சிமிழ்*)
# சில்லையூர் செல்வராசன்

## நாடகாசிரியர்

20 ஆம் நூற்றாண்டின் பெரும் கவிஞராகத் திகழ்ந்த சில்லையூர் செல்வராசன் *தணியாத தாகம்* என்ற வானொலி நாடகத்தை இலங்கை வானொலியில் தொடர்ந்து இரண்டு ஆண்டுகள் இயக்கிச் சாதனை படைத்தார். ஏராளமான நேயர்கள் வாரம் தோறும் கேட்டு மகிழ்ந்தார்கள்.  
கே. எஸ். பாலச்சந்திரன், விஜயாள் பீற்றர், கமலினி செல்வராசன், கே. மார்க்கண்டன், செல்வநாயகி தியாகராசா, வாசுதேவன், ஷாமினி ஜெயசிங்கம், எஸ். கே. தர்மலிங்கம், எஸ். ஜேசுரட்னம் , பி. என். ஆர்.அமிர்தவாசகம், எஸ். எழில்வேந்தன் போன்றோர் இத்தொடரில் குரல் தந்து / குரலொலிக் கலைஞர்களாகப் புகழ் பெற்றார்கள்.
# சில்லையூர் செல்வராசன்

## மொழிபெயர்ப்பாளர்

சேக்சுபியர் கவிதைகளை தமிழில் சிறப்பாக மொழி பெயர்த்துள்ளார். சூலியஸ் சீசர் நாடகத்திலிருந்து இவர் மொழிபெயர்த்த பகுதி சிறப்பானதாகும். 1959ல் பம்பாயில் நடைபெற்ற தமிழ் எழுத்தாளர் மாநாட்டில் பங்குபற்றியவர். 1987 ஆம் ஆண்டு கோபல் நகரில் (பாரத்பவன்) நடைபெற்ற உலகக் கவிஞர்கள் மாநாட்டில் பங்குபற்றிய ஒரேயொரு தமிழன் இவராவார்.
# சில்லையூர் செல்வராசன்

## நடிகர்

Ordinary Magic (1993), The Further Adventures of Tennessee Buck (1988) போன்ற ஆங்கிலப்படங்களிலும், "கோமாளிகள்" என்ற இலங்கைப்படத்திலும் நடித்துள்ளார். மறைந்த ஈழத்து எழுத்தாளர் அ. ந. கந்தசாமி எழுதிய "மதமாற்றம்" என்ற நாடகத்திலே முக்கிய பாத்திரத்தில் நடித்து பாராட்டு பெற்றவர். பூந்தான் சோசப் அண்ணவியாரின் இயக்கத்தில் நாட்டுக்கூத்திலும் நடித்த பெருமைக்குரியவர்
# சில்லையூர் செல்வராசன்

## முற்போக்கு எழுத்தாளர்

முற்போக்கு எழுத்தாளர் சங்கத்தின் முக்கிய உறுப்பினராக இருந்து இலக்கியச் செயற்பாடுகளில் முன்னின்றார். 1950 இல் பொதுவுடைமைவாதியாக காலடி வைத்த சில்லையூர் செல்வராசன் அதைப் பற்றுறுதியுடன் கடைசி மூச்சுவரை பற்றிக் கொண்டார். பண்டித வர்க்கத்தினரால் இழிசனர் வழக்கு என்று கொச்சைப்படுத்தியவர்களுக்கு எதிராக தன் கவித் திறமையால் சாடி கவிதைகளைப் படைத்தார். இழிசனர் மரபு வாதத்தில் ஊறிநின்று ஓரங்க நாடகத்தைச் செய்து காட்டி அவர்களுக்குச் சாட்டையடி கொடுத்தார்.  
ஆறுமுக நாவலரைப் பற்றி மேல்தட்டு வர்க்கத்தினர் கொண்டிருந்த கொள்கைகளுக்கு மாறாக, நாவலரின் மனிதநேயத்தை எடுத்தியம்பி கவியரங்குகளில் அவரின் தனித்துவத்தை நிலைநாட்டி வந்தார். பண்டித பரம்பரையினரைச் சாடி புதுக்கவிதைப் பரம்பரையைச் செல்வராசன் முன்வைத்தார்.
# சில்லையூர் செல்வராசன்

## அங்கதக் கவிஞர்

யாழ்ப்பாணச் சாதி முறைக்கு எதிராக புதிய வர்க்க பேதமற்ற சமுதாயத்தை உருவாக்க அங்கத மொழியில் செல்வராஜன் சங்கநாதத்துடன் கவிதையால் எடுத்தியம்பியுள்ளார். சமுதாய அடக்குமுறைக்கு, அநியாயங்களுக்கு, மூடக் கொள்கைகளுக்கு எதிராக அவற்றை ஒழித்துக்கட்ட கவிதையால் சாடினார். அங்கதக் கவிதைகள் புதுமைக் கருத்தை இலக்கியத்தில் புகுத்தின. *தலைவர்கள் வாழ்க மாதோ* என்ற அங்கதக் கவிதை மூலம் அரசியல் தலைவர்களை சில்லையூரான் சாடினார்.
# சில்லையூர் செல்வராசன்

## பத்திரிகை ஆசிரியர்

பரந்த கலைப் பரப்பை கொண்டிருந்த செல்வராசன் பத்திரிகைத் துறையிலும் தடம் பதித்திருந்தார். சுதந்திரன், அடுத்து வீரகேசரி ஞாயிறு பதிப்பில் சிலகாலம் பொறுப்பாசிரியராக இருந்து இலங்கை எழுத்தாளர்களுக்குக் களம் அமைத்துக் கொடுத்தார்.
# சில்லையூர் செல்வராசன்

## இவரது நூல்கள்

- *ஊரடங்கப் பாடல்கள்*
- *ஈழத்தில் தமிழ் நாவல் வளர்ச்சி*
- *கவிதை சிமிழ்* (ஒலிப்பேழை)
- *தணியாத தாகம்* - திரைப்படச்சுவடி நூல்
- *சில்லையூர் செல்வராசன் கவிதைகள்* - தொகுதி - 1
# கே. டானியல்

**கே. டானியல்** (25 மார்ச் 1926 - ) ஈழத்தின் பஞ்சமர் இலக்கிய முன்னோடி. இந்தியாவில் தலித் இலக்கியம் என்ற இலக்கியவகை பிரபலமாக முன்பே டானியல் ஈழத்தில் குறிப்பிடத்தக்க பங்காற்றியுள்ளார். யாழ்ப்பாணம் ஆனைக்கோட்டையில் பிறந்த டானியல் பல சிறுகதைகளையும் நாவல்களையும் எழுதியுள்ளார்.
# கே. டானியல்

## டானியலின் நூல்கள்

### நாவல்கள்

- *பஞ்சமர்*
- *கானல்*
- *அடிமைகள்*
- *தண்ணீர்*
- *கோவிந்தன்*
# கே. டானியல்

## டானியலின் நூல்கள்

### வேறு

- *கே.டானியலின் கடிதங்கள்* (கடித இலக்கியம், 2003)
# செ. சிவஞானசுந்தரம்

**நந்தி** என்கிற **செ. சிவஞானசுந்தரம்** (இறப்பு: சூன் 4, 2005) சிறுகதை மற்றும் நாவல் துறைகளில் குறிப்பிடத்தக்க பங்களிப்புச் செய்த ஈழத்து எழுத்தாளர் ஆவார். வைத்திய கலாநிதியான இவர் வைத்தியம்சார் நூல்களையும் எழுதியுள்ளார்.
# செ. சிவஞானசுந்தரம்

## வரலாறு

பேராசிரியர் சிவஞானசுந்தரம் கொழும்பு பல்கலைக்கழகத்தில் 1955 ஆம் ஆண்டு பட்டப்படிப்பை முடித்து 1967 ஆம் ஆண்டு இங்கிலாந்தில் நோய்த்தடுப்பு மருத்துவருக்கான பட்டப்படிப்பையும் பின்பு 1971 இல் கலாநிதிக்கான (இந்தியத் தமிழ்: முனைவர்) பட்டப்படிப்பையும் முடித்தார். 1995 ஆம் ஆண்டு யாழ்ப்பாணப் பல்கலைக்கழகம் இவருக்கு கெளரவ விஞ்ஞானக் கலாநிதி பட்டத்தை அளித்துக் கௌரவித்தது.  
அரசாங்கத்திற்குரிய சுகாதார சேவையின் பல்வேறு பிரிவுகளில் பல்வேறுமட்டங்களில் 1966 ஆம் ஆண்டுவரை கடமையாற்றினார். 1967 ஆம் ஆண்டு ஆவணி மாதம் பேராதனை பல்கலைக்கழகத்தின் சமூகநல மருத்துவ பிரிவில் இணைந்து துணைப் பேராசிரியராக உயர்ந்தார். அத்துடன் மருத்துவ விஞ்ஞானப்பிரிவின் தலைமை நிர்வாகஸ்தராகவும் மேற்படிப்பிற்கான சமூகநல மருத்துவப் பீடத்தின் தலைமை அதிகாரியாகவும் விளங்கினார்.  
1978 ஆம் ஆண்டு யாழ் மருத்துவப் பீடம் ஆரம்பிக்கப்பட்ட பொழுது சமுகநல மருத்துவப் பீடத்தின் முதல் பேராசிரியராக பதவியேற்றது முதல் தனது கடைசி மூச்சுவரை அப்பதவியிலேயே கடமையாற்றினார்.  
1984 ஆம் ஆண்டிலிருந்து 1988 ஆம் ஆண்டு வரை மருத்துவப் பீடத்தின் தலைவராக திகழ்ந்ததுடன் யாழ்ப் பல்கலைக்கழகத்தின் ஆலோசனை சபையின் அங்கத்தினராகவும் 1979 ஆம் ஆண்டிலிருந்து 1993 ஆம் ஆண்டு வரை கடமையாற்றினார்.  
1981 ஆம் ஆண்டு ஜோர்டான் மாநகரத்தின் சுகாதார மந்திரி சபையில் மருத்துவ உதவியாளர்களுக்கு அறிவுரையாளராக பணிபுரிந்தார். அத்துடன் மருத்துவ உதவியாளர்களுக்கான வழிகாட்டிப் புத்தகமொன்றையும் தயார் செய்து அராபிய மொழியில் மொழிபெயர்த்தார்.  
உலக சுகாதார நிறுவனத்திற்காக 1985 ஆம் ஆண்டிலிருந்து 1999 ஆம் ஆண்டுவரை மலேசியா, பங்களாதேஷ், மொங்கோலியா, இந்தியா, மியன்மார், சிம்பாப்வே, வட கொரியா ஆகிய நாடுகளில் சுகாதார ஆராய்ச்சிக்கூடங்களில் சர்வதேச அறிவுரையாளராக பணிபுரிந்தார். இவர் ஆற்றிய சேவை அளப்பரியது. அத்துடன் பல ஆராய்ச்சிகளுக்கு முன்னோடியாக இருந்து பலவற்றை தலைமைதாங்கியும் நடாத்தினார்.
# செ. சிவஞானசுந்தரம்

## இலக்கியப்பணி

தனது 13 வயதிலே தொடங்கி தமிழிலும் ஆங்கிலத்திலும் மிக ஆர்வமுள்ள எழுத்தாளராக விளங்கினார். அவர் தனது 19 ஆவது வயதில் வீரகேசரி பத்திரிகையில் “சஞ்சலம் சந்தோசம்” என்ற முதல் குறுங்கதையை எழுதினார். 1979 இல் தினகரனில் தொடராக வெளிவந்த இவரது நம்பிக்கைகள் என்ற புதினம் 1989 இல் நூலாக வெளிவந்தது. இவர் எழுதிய மூன்று கதைகளுக்கு இலங்கையின் சாகித்திய சபை விருதும் இன்னொரு கதைக்கு இராஜ விருதும் கிடைத்தது. 1998 ஆம் ஆண்டிலிருந்து சாய் மார்க்கத்தின் பதிப்பாசிரியராக இருந்தார்.  
இவர் ஆங்கிலத்தில் எழுதிய கூடுதலான புத்தகங்கள் மருத்துவத்துடன் தொடர்புடையவை. இவர் எழுதிய “ஆராய்ச்சிகள்” என்ற நூல் இரு பதிவுகளைக் கொண்டது. இந்நூல் இலங்கையின் எல்லா மருத்துவ கல்லூரிகளிலும் உபயோகிக்கப்படுவதுடன், ஆராய்ச்சிக்கல்வி பயிலும் மாணவர்களாலும் பாவிக்கப்படுகின்றது. இத்துடன் மட்டுமல்லாது மருத்துவம் சம்பந்தமாகவும் மக்களின் உடல்நலம் சம்பந்தமாகவும் 50 இற்கும் மேற்பட்ட நூல்களை தேச, சர்வதேசரீதியில் வெளியிட்டுள்ளார். 16 நூல்களை தமிழிலும், 4 நூல்களை பாமர மக்களிற்கான மருத்துவ நூல்களாகவும், 2 புத்தகங்களை சிறுவர்களுக்காகவும், மேலும் 2 புத்தகங்களை ஆன்மீகத்திற்குரிய நூல்களாகவும், 1 புத்தகத்தை ஆசிரியர்களுக்காக மனிதனின் உயர்வு என்ற சத்திய சாயி கல்வி நூலையும் வெளியிட்டார்.  
கிரிபிட்டியா என்ற இடத்தில் வேலை செய்த போது அங்கிருந்த மருத்துவச்சியை கதாபாத்திரமாக வைத்து “சிங்களத்து மருத்துவச்சி” என்ற நூலை எழுதினார். அத்துடன் கொலரா நோயை கட்டுப்படுத்திய அனுபவத்தை வைத்து “தங்கச்சியம்மா” என்ற நாவலை எழுதினார். நாவலப்பிட்டியில் வேலை செய்த போது அங்குள்ள தோட்டங்களில் வேலைபார்க்கும் தொழிலாளர்களை வைத்து “மலைக்கொழுந்து” என்ற நாவலை எழுதினார்.  
தலைசிறந்த கல்விமான் என்பதுடன் திறமைமிக்க சிருஸ்டிகர்த்தா என்றும் கூறக்கூடியதாக விளங்கினார். பல வருடங்களாக இலங்கை வானொலியில் வானொலி வைத்தியராக சேவையாற்றினார்.
# செ. சிவஞானசுந்தரம்

## கலை முயற்சிகள்

80 மேடை நாடகங்களிலும் கூடுதலாக நடித்தார். 1952 ஆம் 1953 ஆம் ஆண்டுகளில் 25 தமிழ் வானொலி நாடகங்களில் நடித்துள்ளார். தர்மசேன பதிராஜாவால் இயக்கப்பட்ட பொன்மணி என்ற ஆரம்ப காலத்து தமிழ் சினிமாவில் முக்கிய கதாபாத்திரமாக நடித்தார்.
# செ. சிவஞானசுந்தரம்

## இவரது நூல்கள்

### சிறுகதைத் தொகுப்புகள்

- ஊர் நம்புமா - 1966
- கண்களுக்கு அப்பால்
- நந்தியின் கதைகள் - 1994
# செ. சிவஞானசுந்தரம்

## இவரது நூல்கள்

### சிறுவர் நூல்கள்

- உங்களைப் பற்றி
- தம்பி தங்கைக்கு' (சிறுவர் அறிவு நூல்)
# செ. சிவஞானசுந்தரம்

## இவரது நூல்கள்

### நாவல்கள்

- மலைக்கொழுந்து – 1965
- தங்கச்சியம்மா
- நம்பிக்கைகள் – 1992
# செ. சிவஞானசுந்தரம்

## இவரது நூல்கள்

### நாடக நூல்

- குரங்குகள்
# செ. சிவஞானசுந்தரம்

## விருதுகள்

- இலங்கை சாகித்திய மண்டலப்பரிசு - (1965, மலைக்கொழுந்து நாவலுக்கு)
- இலங்கை சாகித்திய மண்டலப்பரிசு - (1992, நம்பிக்கைகள் நாவலுக்கு)
# தமிழீழ தேசியத் தொலைக்காட்சி

**தமிழீழ தேசியத் தொலைக்காட்சி** என்பது தமிழீழ விடுதலைப் புலிகள் அமைப்பினால் நடத்தப்பட்ட செய்மதித் தொலைக்காட்சி சேவையாகும். 2001 மார்ச்சு 26 அன்று தொடங்கப்பட்ட இத்தொலைக்காட்சி சேவையின் தலைமை நிலையம் கிளிநொச்சியில் அமைந்திருந்தது. இச்சேவையே இலங்கையில் ஆரம்பிக்கப்பட்ட முதலாவது செய்மதித் தொலைக்காட்சி சேவையாகும். ஒவ்வொரு நாளும் இரண்டு மணிநேரம் ஒளிபரப்பானது. இலங்கை, இந்தியா, மாலைதீவு, பாக்கிஸ்தான் போன்ற நாடுகளில் செய்மதித் தொடர்பு மூலம் இதனைப் பார்க்க முடிந்தது. தமிழீழ விடுதலைப் புலிகளின் அதிகாரபூர்வ தொலைக்காட்சி சேவையாகும். இது கிளிநொச்சி நகரிலிருந்து ஒளிபரப்புச் செய்யப்பட்டது. இது ஒளிபரப்பினை 2005 ஆகத்து 1 அன்று தென்கிழக்கு ஆசியாவில் தொடங்கியது.  
2007 ஆம் ஆண்டு வரை சுந்தர் பொறுப்பு வகித்தார். 2007 ஆகத்து 1 முதல் 2008 வரை துளசிச்செல்வன் பொறுப்பு வகித்தார். இறுதியாக திலகன் பொறுப்பு வகித்தார். 2008 மாவீரர் நாளுக்குப் பிறகு தமிழீழ தேசியத் தொலைக்காட்சி இயங்க முடியாத நிலை ஏற்பட்டது.
# தமிழீழ தேசியத் தொலைக்காட்சி

## பணி

இத்தொலைக்காட்சி ஈழ விடுதலையின் அவசியத்தை உலகளாவிய தமிழ் மக்களுக்கு எடுத்துச் செல்லும் பணியைச் செய்து வந்தது. இலங்கை இராணுவத்தின் படை முன்னெடுப்பு நடவடிக்கைகளை உடனுக்குடன் செய்தியாக வெளியிட்டு ஈழ மக்களின் பாதுகாப்பையும் உறுதி செய்து வந்தது. இத்தொலைக்காட்சியில். விடுதலைப் புலிகளின் நிதர்சனம், ஒளிவீச்சு போன்ற பிரிவுகளால் தயாரிக்கப்படும் குறும்படங்கள், ஆவணப்படங்கள், மாவீரர் காணொளிகள், படைத் தளபதிகளின் செவ்விகள் போன்றவை ஒளிபரப்பப்பட்டு வந்தன.
# தமிழீழ தேசியத் தொலைக்காட்சி

## நிதர்சனம்

### ஒளிவீச்சு

ஒளிவீச்சு என்ற பிரிவு பல நேரடிச் சமர்களைப் படம்பிடித்து வெளியிட்டு வந்தது. உண்மையான காட்சிப் பதிவின் மூலம் பல ஆவணத் திரைப்படங்களை வெளியிட்டு வந்தது. இப்பிரிவில் இருந்த போராளிகள் சண்டை நடக்கும் பொழுது சக போராளிகளுடன் இணைந்து படப்பிடிப்புச் செய்து வந்தவர்கள். இவர்களுள் இசைப்பிரியாவும் ஒருவர்.
# வானவில்

நிறம் குறைந்த விலகலையும் ஊதா நிறம் கூடிய விலகலடைவதையும் இங்கு காணலாம்.]]  
**வானவில்** மழைத் துளிகளினூடாக சூரிய ஒளிக்கதிர்கள் செல்லும் போது முழு அக எதிரொளிப்பு நடைபெறுவதனால் ஒளி பிரிகையடைந்து ஏழு நிறங்கள் (VIBGYOR) வானத்தில் தெரிகின்றன. நீர்த் திவலைகளிலும் சூரிய ஒளி பிரதிபலிக்கும்போது வானவில் தோன்றுகிறது.  
https://youtube.com/channel/UCKATaMXEZ62b3DaQtkMAGiQ  
வானவில்லில் ஏழு வண்ணங்கள் தெரியும். ஆங்கிலத்தில் இதனை VIBGYOR என்று குறிப்பிடுவார்கள். சிவப்பு: . ஆரஞ்சு: . மஞ்சள்: . பச்சை: . நீலம்: . கருநீலம்: . ஊதா: என்பதே இந்த வண்ணங்கள்.  
பொதுவாக காலை மற்றும் மாலை நேரங்களில் வானவில் தோன்றுகிறது. வானவில் சூரியனுக்கு எதிர் திசையில் தோன்றும். வானத்தில் இருந்து பார்க்கும் பொழுது வானவில் வட்ட வடிவில் தெரியும்.  
https://youtube.com/channel/UCKATaMXEZ62b3DaQtkMAGiQ
# வானவில்

## இவற்றையும் காணவும்

- ஒளி அலைகள்
- ஒளி முறிவு
# நேர வலயம்

**நேர வலயம்** *(time zone)* என்பது சட்டம், வாணிகம், சமூகம் சார்ந்த நோக்கங்களுக்காக ஒரே சீரான செந்தர நேரம் நடைமுறைப்படுத்தப்படும் புவிக்கோளத்தின் ஒரு பகுதியாகும். நேர வலயம் நாடு/நாடுகளின் எல்லைகளையும் அதன் உட்பிரிவுகளையும் பின்பற்ற முனைகிறது. ஏனெனில், அப்போதுதான் நெருக்கமாக அமைந்த வணிக, தொடர்பாடல் செயல்பாடுகளை ஒரே நேரத்தில் நிகழ்த்தல் ஏந்தாக அமையும்.  
நேர வலயம் என்பதை எளிமையாக, புவிக்கோளத்தில் வடக்கு-தெற்காக பிரிக்கப்பட்ட நிலப்பகுதிகளில் ஒவ்வொரு நிலப்பிரிவுக்கும் ஒரு குறிப்பிட்ட நேரத்தைச் செந்தர நேரமாகக் கொள்ளும் திட்டம் எனலாம். புவிக்கோளம் தன் தென்வடலான (தெற்கு-வடக்கான) சுழல் அச்சை நடுவாகக்கொண்டு சுழலுவதால் ஓரிடத்தில் கதிரவன் உச்சியின் இருக்கும் பொழுது புவிக் கோளத்தின் மறுபுறம் இருளாக இருக்கும். எனவே புவிக் கோளத்தின் வெவ்வேறு பகுதிகளில் வெவ்வேறு நேரங்கள் அமைவது இயற்கை. இதனைச் செந்தரப்படுத்தி உலகம் முழுவதற்குமாக நேரத்தை வரையறை செய்தது நேர வலயத் திட்டம் ஆகும். கனடா நாட்டினராகிய சர். சுட்டான்வோர்டு விளெமிங் (Stanford Fleming) என்பவர் முதன் முதலாக உலகம் முழுவதற்குமான நேர வலயத் திட்டத்தை 1876 இல் அறிவித்தார். புவிக் கோளத்தில் தென்வடலாகச் செல்லும் நில நெடுவரைக் கோடுகளில் 15 பாகைக்கு (15°), ஒரு நேரமாகக் கொண்டு, ஒவ்வொரு 15° நிலப்பகுதிக்கும் ஒரு மணி நேரம் வேறுபாடு என்று நிறுவி உலகம் முழுவதற்குமாக மொத்தம் 24 நேர வலயங்களாக 24 பிரிவுகள் உள்ளன. ஒவ்வொரு வலயமும் அதனுடைய அண்மை வலயத்தில் இருந்து ஒரு மணி நேரம் வேறுபடும். நேரவலயக் கோடுகள் எப்போதும் ஒழுங்காக அமைவதில்லை காரணம் அவை நாடுகள் அல்லது நிர்வாக கட்டமைப்புகளை மையமாகக் கொண்டே வரையப்படுகின்றன.  
பெரும்பாலான நேர வலயங்கள் ஒருங்கிணைந்த பொது நேரத்தில் இருந்து முழு மணிகளால் ஆகிய குறிப்பிட்ட இடைவெளி அமைந்த புவிக்கோளப் பகுதிகளாகும். இந்நேர இடைவெளிகள் ஒபொநே−12 முதல் ஒபொநே+14 வரையில் அமைகின்றன. என்றாலும் சில வலயங்கள் 30 அல்லது 45 மணித்துளிகள், முழு மணியில் இருந்து கூடுதல் அல்லது குறைவான இடைவெளி கொண்டதாக அமைதல் உண்டு. எடுத்துகாட்டாக, நியூசிலாந்து நேர வலயம் அல்லது செந்தர நேரம் ஒபொநே+05:45 ஆகும். அதேபோல, நேபாளத்தின் செந்தர நேரம் ஒபொநே=03:30 ஆகும். இந்தியச் செந்தர நேரம் ஒபொநே+05:30 ஆகும்.  
சில மிதவெப்ப மண்டல, உயர் அகலாங்கு நாடுகள் ஆண்டின் ஒரு பகுதியில்,, கள நேரத்தை ஒருமணி நேரம் மாற்றிவைத்து பகல் ஒளி காப்பு நேரத்தைப் பயன்படுத்துகின்றன. பல நேர வலயங்கள் தம் இயல்நேர வலயங்களில் இருந்து மேற்கு நோக்கிச் சரித்தபடி பின்பற்றுகின்றன. இம்முறையும் நிலையான பகல் ஒளி காப்பு நேர விளைவைத் தருகிறது.
# நேர வலயம்

## வரலாறு

### தொடக்கநிலை நேரங்கணிப்பு

கடிகாரங்கள் கண்டுபிடிக்கப்படும் முன்பு,தோற்ற சூரிய நேரத்தை (இது உண்மைச் சூரிய நேரம் எனவும் வழங்கும்) வைத்து பகல் நேரம் கூறுவது பொது வழக்கமாக இருந்தது – எடுத்துகாட்டாக. சூரியக் கடிகையில் இருந்தும் நேரம் அறிதலைக் கூறலாம். இந்நேரம் ஒவ்வொரு இடத்திலும் அவ்விடம் அமைந்துள்ள அகலாங்கைப் பொறுத்து மாறும்.
நன்கு ஒழுங்குபடுத்திய எந்திரக் கடிக்காரங்கள் 19 ஆம் நூற்றாண்டின் தொடக்கத்தில் வடிவமைக்கப்பட்டதும், ஒவ்வொரு நகரமும் களச் சூரிய நிரல் (சராசரி) நேரத்தைப் பயன்படுத்த தொடங்கியது. தோற்ற சூரிய நேரமும் நிரல் சூரிய நேரமும் ஏறத்தாழ 15 மணித்துளிகள் அளவுக்கு வேறுபடலாம். இந்நிலை சூரியனைப் புவி சுற்றிவரும் வட்டணையின் நீள்வட்ட வடிவத்தாலும் புவிக்கோள அச்சு சாய்வாலும் ஏற்படுகிறது. நிரல் சூரிய நேரம் சம நீளமுள்ள (பொழுதுள்ள) நாட்களைக் கருதுகிறது. இரண்டு கூட்டுத்தொகைகளுக்கும் இடையில் அமையும் வேறுபாடு ஓராண்டில் சுழியாகிறது.
கிரீன்விச் நிரல் நேரம், 1675 இல் கிரீன்விச்சில் அரசு வான்காணகம் கட்டப்பட்டதும் கடலில் கப்பலோட்டிகள் அகலாங்கை தீர்மானிக்க உருவாக்கப்பட்டது. அப்போது இங்கிலாந்தின் ஒவ்வொரு நகரமும் ஒரு களச் சூரிய நிரல் நேரத்தைப் பின்பற்றியதால், இது செந்தர மேற்கோள் நேரமாக அமைந்தது.
# நேர வலயம்

## வரலாறு

### உலகளாவிய நேர வலயங்கள்

இத்தாலியக் கணிதவியலாளராகிய குவிரிகோ பிலோபந்தி தான் முதன்முதலாக நெட்டாங்குகளைச் சார்ந்து 24 மணிநேரத்துக்கான நேர வலயங்களின் அமைப்பை 1858 இல் தனது மிராண்டா எனும் நூலில் வெளியிட்டார். என்றாலும் இவரது எண்ணக்கரு நூலைவிட்டு இவர் இறக்கும் வரையில் வெளியுலகம் அறிய முடியாமலே இருந்தது. எனவே இவரது முறை 19 ஆம் நூற்றாண்டில் பின்பற்றப்படவில்லை. இவரது நேர வலய நாட்கள் நெட்டாங்கு நாட்கள் எனப்பட்டன. முதலில் இவை உரோம் நகரை மையமாகக் கொண்டிருந்தன. வானியலிலும் தொலைவரைவியலிலும் பயன்படுத்துவற்கான பொது நேரத்தையும் இவர் முன்மொழிந்துள்ளார்.
# நேர வலயம்

## உலகளாவிய ஒபொநே சார் நேர இடைவெளிகள்

| North and South America / Antarctica | Europe / Africa / Asia / Antarctica | Asia / Antarctica | Asia / Oceania / Antarctica |  |  |  |  |  |  |
| --- | --- | --- | --- | --- | --- | --- | --- | --- | --- |
| No DST in summer | DST in summer | No DST in summer | DST in summer | No DST in summer | DST in summer | No DST in summer | DST in summer | No DST in summer | DST in summer |
| −12:00 | −12:00
/−11:00
N: US- | −06:00 | −06:00
/−05:00
N: US-, MX- | ±00:00
IS | ±00:00
/+01:00
N: GB, IE, PT | +06:00
RU-, KZ-- | +06:00
/+07:00 | +12:00
KI-, RU- | +12:00
/+13:00
S: NZ- |
| +06:30
MM |  |  |  |  |  |  |  |  |  |
| +12:45 | +12:45
/+13:45
S: NZ |  |  |  |  |  |  |  |  |
| −11:00
US- | −11:00
/−10:00 | −05:00
BO, CO, PA, PE | −05:00
/−04:00
N: CA-, CU, US- | +01:00
TN, CG, CD-, DZ, NE, NG | +01:00
/+02:00
N: AT, BA, BE, CH, CZ, DE, DK, ES-, FR, HR, HU, IT, LI, LU, MK, NL, NO, PL, SE, SI, SK
S: NA | +07:00
RU-, VN, LA, TH, KH, ID- | +07:00
/+08:00
N: MN- | +13:00
KI- |  |
| −10:00
US- | −10:00
/−09:00
US- | −04:00 | −04:00
/−03:00
S: AQ- | +02:00
Africa: BI, BW, CD-, EG, LY, MW, MZ, RW, ZA, ZM, ZW | +02:00
/+03:00
N: FI, EE, LV, LT, UA, BG, GR, MD, RO | +08:00
CN, HK, ID, MY, RU-, PH, SG, TW, | +08:00
/+09:00
N: MN- | +14:00
KI- |  |
| −03:30 | −03:30
/−02:30
S: CA- | +08:30
KP |  |  |  |  |  |  |  |
| −09:00 | −09:00
/−08:00
N: US- | −03:00
AR
CL | −03:00
/−02:00
S: BR- | +03:00
Europe: BY, RU-, TR, Africa: KE, SD, SO, SS, ER, Asia: IQ, SA | +03:00
/+04:00 | +09:00
RU-, JP, KR, ID- | +09:00
/+10:00 |  |  |
| +03:30 | +03:30
/+04:30
IR | +09:30 | +09:30
/+10:30
AU- |  |  |  |  |  |  |
| −08:00 | −08:00
/−07:00
N: CA-, US-, MX- | −02:00
BR- | −02:00
/−01:00 | +04:00
RU-, GE | +04:00
/+05:00 | +10:00
RU- | +10:00
/+11:00 |  |  |
| +04:30
AF |  |  |  |  |  |  |  |  |  |
| −07:00
US-, MX- | −07:00
/−06:00
N: CA-, US-, MX- | −01:00 | −01:00
/±00:00 | +05:00
KZ-, PK | +05:00
/+06:00 | +11:00
RU- | +11:00
/+12:00 |  |  |
| +05:30
IN | +11:30
NF |  |  |  |  |  |  |  |  |
| +05:45
NP | } |  |  |  |  |  |  |  |  |
XX = ஐ.எசு.ஓ 3166-1 ஆல்ஃபா-2 country code, XX- = parts of the country, N = North, S = South, UTC = ஒருங்கிணைந்த அனைத்துலக நேரம், DST = பகலொளி சேமிப்பு நேரம்
|}
# ஜிமெயில்

கூகிள் நிறுவனத்தின் **ஜிமெயில் (Gmail)**, இணையம் மற்றும் POP முறை மூலம் நடைமுறைப்படுத்தப்படும் ஒரு மின்னஞ்சல் சேவை. சுமார் 3 ஆண்டுகளாகச் சோதனையிலிருந்த இந்த மென்பொருள், தற்போது சோதனைகள் முடிந்து வெளிவந்துள்ளது. இச்சேவை ஐக்கிய இராச்சியத்திலும், ஜெர்மனியிலும் **கூகிள் மெயில்** என அறியப்படுகின்றது. இது யாகூ! மெயில், வின்டோஸ் லைவ் மெயில் ஆகியவற்றுடன் போட்டியிடுகின்றது. ஜிமெயிலானது அழைப்புக்களின்றி ஆஸ்திரேலியா, நியூசிலாந்துஇல் ஆகஸ்டு 9, 2006 இல் இருந்தும் ஜப்பானில் ஆகஸ்டு 23 , 2006 இலிருந்தும் எகிப்தில் டிசம்பர் 5, 2006 இருந்தும் ரஷ்யாவில் டிசம்பர் 16, 2006 முதல் இணையமுடியும். உலகின் அனைவருக்கும் காதலர் தினமான 14 பெப்ரவரி 2007 முதல் அனைவரும் ஜிமெயிலை அழைப்பின்றிப் பெற்றுக் கொள்ளலாம் ஜிமெயில் பயனர்கள் அனைவரும் மே 29 2008 முதல் ஜிமெயிலை தமிழ் உட்பட இந்திய மொழி இடைமுகத்துடன் பெற்றுக் கொள்ளலாம்
# ஜிமெயில்

## வரலாறு

ஜிமெயில், ஏப்ரல் 1, 2004 அன்று அறிமுகப்படுத்தப்பட்டது. அறிமுகப் படுத்தப்பட்ட காலப்பகுதியில் இச்சேவைகளைப் பெற்றுக்கொள்ள ஜிமெயில் மின்னஞ்சல் சேவையை ஏற்கனவே பயன்படுத்துபவரின் அழைப்பிதழ் தேவை. ஆரம்பதித்தில் அமெரிக்காவில் அழைப்புக்கள் குறுஞ்செய்திகள் வழியாகவும் வழங்கப்படுகின்றது. சிலர், இச்சோதனை நிலை முடிவடைந்தாலும் கூட, எரிதங்களை (Spam mail) இல்லாதொழிக்க அழைப்பிதழ்கள் மூலமாக மட்டுமே இச்சேவையில் இணைய முடிவதை தொடர வேண்டும் என நம்பினார்கள்  
ஜிமெயில் இன்னும் முழுதாக பொதுமக்கள் பயன்பாட்டுக்கு வராதபோதும் பெரும்பாலான ஜிமெயில் பயனர்கள் தேவைக்கு மேலதிகமான அழைப்பிதழ்களை வைத்துள்ளனர். ஜிமெயில் பயனர்களுக்கு 0-100 இற்கும் இடையிலான அழைப்புக்கள் இலவசமாக வழங்கப்படுகின்றன. ஆஸ்திரேலியா, நியூசிலாந்து ஜப்பான், எகிப்து மற்றும் ரஷ்யா ஆகிய நாடுகளில் நேரடியாக இச்சேவையினைப் பெற்றுக் கொள்ளலாம். இந்தோனேசியா, மலேசியா, சிங்கப்பூர், தாய்லாந்து, துருக்கி, பிலிப்பைன்ஸ் அமெரிக்கா ஆகிய நாடுகளில் நகர்பேசியூடாகவும் அல்லது அமெரிக்காவில் அங்கீகரிக்கப்பட்டுள்ள மின்னஞ்சல் முகவரிகளில் *.edu* என்று முடிகின்றவர்களும் ஜிமெயிலில் இணைந்து கொள்ளமுடியும். ஜிமெயில்
அழைப்புக்களை பல்வேறு இணையத்தளங்களில் காணமுடியுமெனினும் ஜிமெயில் மின்னஞ்சல் முகவரிகளை விற்பது சட்டப்படி பிழையானது.  
தொடர்ந்து வளர்ந்து கொண்டேயிருக்கும் இச்சேவை, மின்னஞ்சல்களைச் சேமித்து வைக்க 6.7 GB 11 மே 2008 அன்றைய நிலவரப்படி) இடத்தை தற்போது வழங்குகிறது. தொடக்கத்தில், 1 GB அளவாக இருந்த சேமிப்புத் திறன் முட்டாள்கள் நாளான ஏப்ரல் 1, 2005 முதல், ஜிமெயிலின் ஓராண்டு நிறைவைக் கொண்டாடும் முகமாக 2 GB ஆக கூட்டப்பட்டது. ஆரம்பத்தில் இதன் வளர்ச்சிவீதம் கூடுதலாகவே இருந்தது. இதன் தற்போதைய வளர்ச்சி விகிதம் நாளுக்கு 3.348 மெகாபைட் ஆகும்.  
ஜிமெயில் ஏஜாக்ஸ்ஸை மிகப்பெருமளவில் பாவிக்கின்றது (பயன்படுத்துகின்றது). தற்கால உலாவிகளின் ஜாவாஸ்கிரிப்ட் முறையைப் பயன்படுத்தி சிறந்த பயனர் அனுபவத்தைத் தருகின்றது. இதற்கு இன்டநெட் எக்ஸ்ப்ளோரர் 5.5, பயர்பாக்ஸ் 0.8+, மொஸிலா அப்ளிக்கேசன் ஸ்யூட் 1.4+, சவாரி 1.2.1+, நெட்ஸ்கேப் 7.1+, ஒபேரா 9+, உலாவிகள் அவசியம். பழைய உலாவிப் பதிப்புகளில் இன்ரநெட் எக்ஸ்ளோளர் 4.0+, நெட்ஸ்கேப் 4.07+, ஒபேரா 6.03+ அடிப்படை HTML பார்வையைத்தரும். ஜிமெயில் நகர்பேசிகளில் WAP முறையிலும் அணுகக்கூடியது.  
ஏப்ரல் 12, 2006 முதல் கூகிள் காலண்டர் சேவையையும் ஒருங்கிணைத்துக் கொண்டது.  
ஜிமெயிலின் அந்தரங்கத் தன்மை (Privacy policy) குறித்துக் கேள்விகள் எழுந்துள்ளன. ஜிமெயில் மின்னஞ்சல் கணக்குகள் அழிக்கப்பட்ட பின்னரும் சிறிது காலத்திற்கு இவை பேணப்படும். இது மட்டுமன்றி பொதுப் பாதுகாப்பிற்காக மின்னஞ்சல் படிக்கக் கூடக் கொடுக்கப்படும்..
# ஜிமெயில்

## ஜிமெயிலின் வசதிகள்

### உரையாடற் பார்வைகள்

ஏனைய மின்னஞ்சல்கள் போன்றல்லாது ஜிமெயில், மறுமொழிகளை உரையாடற் பார்வையில் வைத்திருக்கும் இப்புதிய புரட்சிகரமான சிந்தனையானது மின்னஞ்சல்களுக்கு ஓர் ஒழுங்குடன் விடையளிப்பதை இலகுவாக்கியுள்ளது. இதை கூகிள் செயற்படுத்தும் விதம் முற்றும் சரியெனக் கூறமுடியாதெனினும் இது சிறந்ததொரு முறையாகும். சிலசமயங்களில் மின்னஞ்சல் தலைப்பை மாற்றும் போது உரையாடல்கள் பிரிந்துவிடுகின்றன. சில சமயங்களில் தொடர்பில்லாத உரையாடல்கள் ஒன்று சேர்ந்து விடுகின்றன. அண்ணளவாக 100க்கு மேற்பட்ட உரையாடல்கள் இருப்பின் அவை இரண்டாக்கப்படும்; சில சமயங்களில் பல துண்டுகளுமாக்கப்படும். இச்சேவை தொடங்கப்பட்டபோது, ஓர் உரையாடலின் ஒரு மின்னஞ்சலை அழித்தபோது முழு உரையாடலும் அழிந்துவிடும் எனினும், *Trash This Message* எனும் பொத்தான் அறிமுகப்படுத்தப்பட்ட பின்னர், இக்குறை சரிசெய்யப்பட்டுவிட்டது.
# ஜிமெயில்

## ஜிமெயிலின் வசதிகள்

### அடைவுகளுக்குள் வைப்பதை விடுத்து மேலொட்டு இடுதல்

அடைவுகளினுள் மின்னஞ்சல்களை வைத்தல் என்னும் நடவடிக்கையில் ஒரு படி மேலே போய் மேலொட்டு. (label) இடுதல் என்னும் நடவடிக்கையை ஜிமெயில் பயனர்கள் மேற்கொள்ள முடியும். ஏனெனில் ஒரு மின்னஞ்சல் பல மேலொட்டுக்களை கொண்டிருக்கலாம்; ஆனால், அடைவுகளுள் போட்டால் ஒரு மின்னஞ்சலை ஒரு அடைவில் மட்டும் தான் போடமுடியும். ஜிமெயிலில் குறித்த ஒரு மேலொட்டு உள்ள எல்லா மின்னஞ்சல்களையும் ஓரே நேரத்தில் பார்வையிடமுடியும். அத்துடன் இந்த மேலொட்டை கொண்டு மின்னஞ்சல்களைத் தேடவும் முடியும். ஜிமெயில் பயனர்கள், பிற மின்னஞ்சல் சேவைகளில் அடைவுகளில் போடும் முறையைப் போலவே இங்கும் மேலொட்டுகளை கையாளலாம். ஏனைய மின்னசல்களைப் போலவே இதுவும் மின்னஞ்சல்களை வடிகட்ட (filter) உதவும்.
# ஜிமெயில்

## ஜிமெயிலின் வசதிகள்

### தானாகவே சேமிக்கும் வசதி

உலாவிகளின் பிழை அல்லது மின்சாரத் தடை போன்றவற்றில் இருந்து உங்கள் மின்னஞ்சல்களைப் பாதுகாக்க நிமிடத்திற்கு ஒருமுறை தானாகவே சேமித்துக் கொள்ளும். மின்னஞ்சலில் இணைப்புகள் ஏதும் இருப்பின் அவற்றையும் தானாகவே சேமித்துக் கொள்ளும். ஜிமெயில் நிமிடத்திற்கு ஒருமுறை சேமிக்க முயலுமெனினும் மின்னஞ்சலின் அளவைப் பொறுத்து சேமிக்கும் நேரமானது மாற்றமடையும்.Ctrl+S (ஆப்பிள் கணினிகளில் Cmd+S) மூலமும் சேமிக்கலாம்.
# ஜிமெயில்

## ஜிமெயிலின் வசதிகள்

### விசைப்பலகை குறுக்குவழிகள்

சொடுக்கி (mouse) வழியாக அன்றி விசைப்பலகை வழியாகவும் ஜிமெயிலை பயன்படுத்தமுடியும். இந்தவசதிகளை நீங்கள் பயன்படுத்த விரும்பினால் விசைப்பலகைக் குறுக்குவழிகளைப் பார்க்கவும்
# ஜிமெயில்

## ஜிமெயிலின் வசதிகள்

### விருப்பதிற்கேற்ப புள்ளிகள்

ஜிமெயில் பயனர் பெயர்கள் யாவும் ஆறில் இருந்து முப்பது வரை (ஆறும் முப்பதும் உட்பட) எழுத்துக்கள், இலக்கங்கள் மற்றும் புள்ளிகளால் மாத்திதிரமேயானவை. உங்கள் விருப்பத்திற்கு ஏற்ப புள்ளிகளையிட்டுக் கொள்ளலாம். அதாவது **ஜிமெயில்** புள்ளிகளைக் கணக்கில் கொள்ளாது. அதாவது நீங்கள் விரும்பிய வண்ணம் புள்ளிகளைச் சேர்க்கவே இல்லாமற் பண்ணவோ இயலும். உதாரணமாக google@gmail.com எனும் மின்னஞ்சலானது goo.gle@gmail.com, g.o.o.g.l.e@gmail.com போன்ற எல்லாக் கணக்குகளிருந்தும் மின்னஞ்சலைப் பெற்றுக்கொள்ளும். எனினும் பயனர் கணக்கொன்றைப் புள்ளிகளுடன் உருவாக்க விரும்பினால் கணக்கை தொடங்கும் போதே புள்ளியை தர வேண்டும்.  
எனவே புள்ளிகளால் மாத்திரம் மாறுபடும் பயனர் கணக்கை தொடங்க அனுமதிக்காது. எடுத்துக்காட்டுக்கு, john.doe@gmail.com, johndoe@gmail.com எனும் இரண்டு பயனர்களை எடுத்துக் கொண்டால் இரண்டு பயனர்களும் மற்ற பயனருக்கு வரும் மின்னஞ்சல்களைப் பெற்றுக் கொள்வர். (இப்பிரச்சினை ஜிமெயிலின் தொடக்கத்திலேயே ஏற்பட்டது.)
# ஜிமெயில்

## ஜிமெயிலின் வசதிகள்

### + முகவரிகள்

ஜிமெயில் + முகவரிகளை ஆதரிக்கும். அதாவது மின்னஞ்சல்கள் *ஜிமெயில்பயனர்+மேலதிகசொற்கள்@gmail.com* இங்கே *மேலதிகசொற்கள்* எதுவாகவும் இருக்கலாம்.